CELEX: 32014D0269
Language: lt
Date: 1399334400000
Title: 2014/269/ES: 2014 m. gegužės 6 d. Tarybos įgyvendinimo sprendimas, kuriuo iš dalies keičiamas Sprendimas 2009/935/TVR, kiek tai susiję su trečiųjų valstybių ir organizacijų, su kuriomis Europolas sudaro susitarimus, sąrašu

13.5.2014   
            
            
               LT
            
            
               Europos Sąjungos oficialusis leidinys
            
            
               L 138/104
            
         TARYBOS ĮGYVENDINIMO SPRENDIMAS
   2014 m. gegužės 6 d.
   kuriuo iš dalies keičiamas Sprendimas 2009/935/TVR, kiek tai susiję su trečiųjų valstybių ir organizacijų, su kuriomis Europolas sudaro susitarimus, sąrašu
   
      (2014/269/ES)
   
   EUROPOS SĄJUNGOS TARYBA,
   atsižvelgdama į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (1), ypač į jo 26 straipsnio 1 dalies a punktą,
   atsižvelgdama į 2009 m. lapkričio 30 d. Tarybos sprendimą 2009/934/TVR dėl įgyvendinimo taisyklių, reglamentuojančių Europolo santykius su partneriais, įskaitant keitimąsi asmens duomenimis ir įslaptinta informacija, priėmimo (2), ypač į jo 5 ir 6 straipsnius,
   kadangi:
   
               (1)
            
            
               2009 m. lapkričio 30 d. Taryba priėmė Sprendimą 2009/935/TVR (3);
            
         
               (2)
            
            
               kadangi Sprendimo 2009/371/TVR 26 straipsnio 1 dalies a punkte nurodytas trečiųjų valstybių ir organizacijų, su kuriomis Europolas sudaro susitarimus, sąrašo (toliau – sąrašas) nustatymas yra susijęs su Sąjungos ir jos valstybių narių užsienio santykiais, tuo punktu Tarybai suteikiami įgyvendinimo įgaliojimai tam sąrašui nustatyti. Remiantis sprendimais 2009/371/TVR ir 2009/935/TVR, sąrašas pateiktas Sprendimo 2009/935/TVR priede;
            
         
               (3)
            
            
               Europolo valdyba nusprendžia prireikus peržiūrėti sąrašą ir nusprendžia, ar siūlyti Tarybai jo dalinius pakeitimus;
            
         
               (4)
            
            
               2012 m. spalio 3–4 d. posėdyje Europolo valdyba nusprendė rekomenduoti Tarybai įtraukti į sąrašą tam tikras trečiąsias valstybes, nurodydama, kad, siekiant vykdyti veiklą, reikia sudaryti bendradarbiavimo susitarimus su šiomis trečiosiomis valstybėmis;
            
         
               (5)
            
            
               labai svarbu, kad Europolas inicijuotų bendradarbiavimo susitarimo sudarymo procedūrą, teikiant pirmenybę Gruzijai, atsižvelgiant į pagal 2009 m. pradėtą Rytų partnerystės iniciatyvą prisiimtus įsipareigojimus, Europos Sąjungos ir Gruzijos Asociacijos susitarimo parafavimą 2013 m. lapkričio mėn. bei ES ir Gruzijos Asociacijos darbotvarkę, taip pat ES ir Gruzijos vizų režimo liberalizavimo veiksmų planą;
            
         
               (6)
            
            
               todėl Sprendimas 2009/935/TVR turėtų būti atitinkamai iš dalies pakeistas;
            
         
               (7)
            
            
               2012 m. gruodžio 19 d. Taryba nusprendė konsultuotis su Europos Parlamentu ir po šių konsultacijų Europos Parlamentas pateikė nuomonę (4),
            
         PRIĖMĖ ŠĮ SPRENDIMĄ:
   1 straipsnis
   Į Sprendimo 2009/935/TVR priedo 1 punktą įterpiami šie įrašai:
   
               —
            
            
               Brazilija,
            
         
               —
            
            
               Gruzija,
            
         
               —
            
            
               Meksika,
            
         
               —
            
            
               Jungtiniai Arabų Emyratai.
            
         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. gegužės 6 d.
      
         
            Tarybos vardu
         
         
            Pirmininkas
         
         G. STOURNARAS
      
   
   
      (1)  OL L 121, 2009 5 15, p. 37.
   
      (2)  OL L 325, 2009 12 11, p. 6.
   
      (3)  2009 m. lapkričio 30 d. Tarybos sprendimas 2009/935/TVR, kuriuo nustatomas trečiųjų valstybių ir organizacijų, su kuriomis Europolas sudaro susitarimus, sąrašas (OL L 325, 2009 12 11, p. 12).
   
      (4)  2013 m. lapkričio 20 d. nuomonė (dar nepaskelbta Oficialiajame leidinyje).